### Beslutningstema

Det skal besluttes:

1) om både Vesterende og Østerende Ballum skal kloakeres,

2) eller om kun Østerende skal kloakeres,

3) eller om der skal etableres individuel rensning ved ejendommene i Østerende.

### Historik

I den tidligere Spildevandsplan 2013-17 var Vesterende og Østerende [adresse] udlagt til spildevandskloakering. Baggrunden for dette var dels en beslutning om, at kloakere mindre samlede bebyggelser og dels, at en del af området (Østerende) er udpeget som et indsatsområde i Vandområdeplan 2015-2021 til rensning af spildevand. I forbindelse med forundersøgelserne til kloakering i 2017 blev der afholdt et borgermøde. På borgermødet blev borgerne opfodret til at nedsætte et spildevandslav og selv komme med forslag til spildevandsrensning. Efterfølgende er der ikke indkommet forslag.

I forbindelse med vedtagelsen af Spildevandsplan 2018-2027 blev det besluttet, at byer og ejendomme udenfor Bent Berg udpegninger ikke skulle kloakeres. Vesterende og Østerende Ballum blev også taget ud af spildevandsplanen, da der ikke var taget nogen beslutning som opfølgning på borgermødet. Det blev desuden besluttet, at afvente rettens afgørelse i den såkaldte "Roskilde" sag. "Roskildesagen" henviser til en landsretsafgørelse om udledning af spildevand i det åbne land. I forbindelse med de førnævnte forundersøgelser til kloakering er der fundet detail-oplysninger om, at der er udledning af spildevand fra Vesterende [adresse] til [adresse] via fælles-private ledninger.

### Sagsfremstilling

I Vandområdeplan 2015-2021 er vandløbet Hørmøls udpeget til, at der skal ske en indsats for at forbedre miljøtilstanden. I Vandområdeplan 2015-2021 er det peget på, at det er en bedre rensning af spildevandet fra den spredte bebyggelse, der skal være den indsats, kommunen skal iværksætte. I Basisanalysen fra 2021-27 (en del af grundlaget for Vandområdeplan 2021-27) er målsætningen i vandløbet Hørmøls ikke opfyldt; vandkvaliteten er bedømt som ringe økologisk tilstand. Vandløbet er desuden udpeget som naturligt vandløb. I Vandområdeplan 2015-21 er der også udpeget et opland til vandløbet, hvor ejendommenes spildevand vil strømme til vandløbet via grøfter og dræn. Tidsfristen for at gennemføre indsatsen med at få forbedret rensningen af spildevandet er udgangen af 2021. Målsætningen og tilstanden for Hørmøls er fortsat gældende i de nyeste opdateringer fra Miljøstyrelsen, det ses i udkast til Vandområdeplan 2021-2027.

Som ovenfor nævnt foreligger der oplysninger om, at der er flere ejendomme, der udleder til vandløbet, end dem, der er udpeget i Vandområdeplan 2021-27. Disse ejendomme er ikke omfattet af kravet om en bedre rensning af spildevandet, idet de udleder længere nedstrøms, hvor der ikke er peget på den spredte bebyggelse som årsagen til den dårlige miljøstilstand. I alt drejer det sig om ca. 20 ejendomme i Østerende og ca. 55 ejendomme i Vesterende [adresse], der enten har eller potentielt har udledning til vandløbet. Der er ikke foretaget en konkret kortlægning af afløbsforholdene for hver enkelt ejendom. På gamle kort fra ca. 1980 er der udover de omtalte fælles private ledninger registreret en række sivegrøfter. Ved granskning af kort og højdekurver ses, at der er forbindelse mellem ledninger og grøfter til det målsatte vandløb. Forvaltningen gennemførte tilsyn den 25. maj 2021 og den 27. januar 2022 . På tilsynene kunne det konstateres, at der var en række åbne grøfter med tydelige spor af spildevandsudledning, specielt i Vesterende [adresse], ligesom der også var en tydelig lugt af spildevand.

Ved en kloakering af Vesterende og Østerende [adresse] vil spildevandet skulle ledes til renseanlægget i Solvej Lauritsen, der er godkendt til at modtage spildevandet fra området. Der foregår i øjeblikket en separatkloakering i Solvej Lauritsen, så overløb af spildevand under regn minimeres og det vil yderligere give kapacitet på renseanlægget til at modtage spildevandet fra Østerende og Vesterende Ballum. Alternativet til kloakering af Vesterende og Østerende er, at ejendommene i Østerende [adresse] skal kloakeres eller skal have sit eget individuelle rensningsanlæg, som det kendes i den øvrige del af kommunen, hvor der er krav om rensning af spildevandet i det åbne land.

Strategisk indsats for Tønder Kommune:

I forhold til Verdensmålene vil en kloakering af Vesterende og Østerende [adresse] medvirke til, at der sker forbedringer af livet i havet og livet på land (verdensmål nr. 14 og 15). Når spildevandet bliver renset bedre på et renseanlæg vil det reducere den samlede udledning af forurenende stoffer. Det vil betyde ca. 346 kg mindre kvælstof (60%) og 58 kg mindre fosfor (60%) i vandmiljøet om året, belastningen med organisk stof nedsættes med 2299 kg/år (97 %). Livet på land vil blive forbedret, som følge af der ikke vil være spildevandsbelastede grøfter i nærområdet

3 scenarier for spildevandshåndtering i Vesterende og Østerende [adresse]

1. at Vesterende og Østerende Odette Lauridsen kloakeres og udarbejdelse af tillæg til spildevandsplan sættes i gang.

Fordelene ved at gennemføre en kloakering af hele området vil være, at hele byområdet vil få en langtidholdbar løsning for spildevandshåndteringen. Miljømæssigt vil det betyde en forbering af vandkvaliteten i vandløb og grøfter og [adresse] vil få tilført mindre kvælstof og fosfor. Det vil betyde, at spildevandet bliver renset i et område, der ikke er udpeget i Vandplanen. Ulemperne vil være, at det erfaringsmæssigt vil være en økonomisk dyr løsning for Tønder Forsyning A/S og de enkelte borgere.

2. at Østerende Odette Lauridsen kloakeres og udarbejdelse af tillæg til spildevandsplan sættes igang.

Fordelene ved denne løsning er som ovenfor, bortset fra det vil give en mindre effekt i forhold til vandløb og [adresse]. En kloakering af Østerende [adresse] vil sikre at Bent Berg krav om indsater bliver opfyldt. Det vil i lighed med scenarie 1 være betyde omkastninger for Tønder forsyning A/S og de enekelte borgere. Hvis denne løsning vælges, vil det betyde en større udgift pr. ejendom for Tønder Forsyning end hvis scenarie 1 vælges. For de enkelte borgere vil udgiften blive den samme.

3. at ejendomme i Østerende [adresse] skal have indiviuelle påbud om forbedret spildevandsrensning og udarbejdelse af tillæg til spildevandsplan sættet igang, samtidig med at der sættes en individuel kortlægning af hver ejendoms spildevandsforhold igang.

Den mest udbredte rensemetode i den øvrige del af kommunen er nedsivningsanlæg. Der kan muligvis opstå vanskeligheder/forhindringer for flere af ejendommene i området med at etablere nedsivningsanlæg. Der kan være pladsproblemer på nogle matrikler, og grundvandet kan stå højt. Den gældende lokalplan for området tillader ikke terrænændringer, hvorfor det kan være vanskeligt at etablere mileanlæg til nedsivning af spildevand. Mileanlæg etableres til nedsivning for at få tilstrækkeligt afstand til grundvandet. Det kan betyde, at forholdsvis mange borgere vil benytte sig af retten til, at få Tønder Forsyning A/S til at etablere et minirenseanlæg og blive kontraktlig medlem af forsyningen, hvis der meddeles påbud om individuel rensing.

### Økonomi

En kloakering vil betyde udgifter for Tønder Forsyning til etablering af en ny hovedkloak, brønde og evt. pumpestationer og de enkelte husejere skal betale tilslutningsbidrag og udgifter til omlægning af eksisterende kloak. Hvis der skal gennemføres individuelle løsninger, i form af påbud om forbedret spildevandsrensning, vil det betyde udgifter til den enkelte husejer og måske Tønder forsyning, idet husejerne har ret til at få forsyningen til at etablere renseløsninger mod at betale tilslutningsbidrag.

Der kan eventuelt løbe udgifter på til retablering af vejbelægninger. Hvis det vælges at kloakere vil det være økonomisk mest fordelagtigt for Tønder Forsyning A/S, at både Vesterende og Østerende kloakeres. Vi har ikke haft dialog med Tønder Forsyning A/S om priserne, det vil være en del af en spildevandsplanlægning for området.

### Lovgrundlag

Miljøbeskyttelsesloven, Bekendtgørelse om indsatsprogrammer for vandområdedistrikter

### Fagchef for Miljø og Natur indstiller

at Teknik- og Miljøudvalget vælger et af de ovennævnte scenarier.

### Beslutning

Udvalget godkendte scenarie 1, at der arbejdes videre med kloakering af Vesterende og Østerende Odette Lauridsen samt at udarbejdelse af tillæg til spildevandsplan sættes i gang.

Mikael Bertelsen deltog ikke i mødet.